ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
ΤΕΥΧΟΣ ΔΕΥΤΕΡΟ
Αρ. Φύλλου 776
22 Μαρτίου 2016
ΑΠΟΦΑΣΕΙΣ
Αριθμ. απόφ. 6/2016
Έγκριση ή μη της τροποποίησης και συμπλήρωσης του
Κανονισμού Εσωτερικής Υπηρεσίας του Πρωτοδικείου Λαμίας, που επήλθε με την υπ’ αριθμ. 24/2015
απόφαση της Ολομέλειας αυτού».
Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ
(Σε συμβούλιο)
Σήμερα, 11 Φεβρουαρίου 2016, ημέρα Πέμπτη και ώρα
10.00', στο Μέγαρο του Αρείου Πάγου και στην αίθουσα
διασκέψεων της Ολομέλειας (γρ. 205 του 2ου ορόφου)
συνήλθε, ύστερα από νόμιμη πρόσκληση της Προέδρου
του Αρείου Πάγου, η, κατά τα άρθρα 14 και 17 του Κώδικα
Οργανισμού Δικαστηρίων και Κατάστασης Δικαστικών
Λειτουργών (κυρωτικός νόμος 1756/1988), όπως ισχύει
σήμερα, Ολομέλεια σε συμβούλιο, στην οποία έλαβαν
μέρος οι: 1) Βασιλική Θάνου−Χριστοφίλου, Πρόεδρος του
Αρείου Πάγου, 2) Ιωάννης Γιαννακόπουλος, 3) Ασπασία
Καρέλλου, 4) Ειρήνη Κιουρκτσόγλου−Πετρουλάκη, 5) Δήμητρα Μπουρνάκα, Αντιπρόεδροι του Αρείου Πάγου,
6) Νικόλαος Πάσσος, 7) Χρυσόστομος Ευαγγέλου,
8) Αντώνιος Ζευγώλης, 9) Εμμανουήλ Κλαδογένης,
10) Γεώργιος Σακκάς, 11) Χρυσούλα Παρασκευά, 12) Μαρία Γαλάνη−Λεοναρδοπούλου − Εισηγήτρια, 13) Ιωσήφ
Τσαλαγανίδης, 14) Πάνος Πετρόπουλος, 15) Ευγενία
Προγάκη, 16) Γεώργιος Κοντός, 17) Ασπασία Μαγιάκου,
18) Βασίλειος Πέππας, 19) Χαράλαμπος Καλαματιανός,
20) Γεώργιος Λέκκας, 21) Αρτεμισία Παναγιώτου, 22) Χαράλαμπος Μαχαίρας, 23) Σοφία Ντάντου, 24) Δημήτριος
Τζιούβας, 25) Γεώργιος Αναστασάκος, 26) Ιωάννης Μαγγίνας, 27) Δήμητρα Κοκοτίνη, 28) Διονυσία Μπιτζούνη,
29) Μαρία Νικολακέα, 30) Αβροκόμη Θούα, 31) Νικήτας
Χριστόπουλος, 32) Πέτρος Σαλίχος, 33) Ιωάννης Φιοράκης, 34) Ιωάννης Μπαλιτσάρης, 35) Γεώργιος Παπα−
ηλιάδης, 36) Αλεξάνδρα Κακκαβά, 37) Αγγελική Τζαβάρα, 38) Παρασκευή Καλαϊτζή και 39) Νικόλαος Τσάκος,
Αρεοπαγίτες. Κωλύονται και δεν παρέστησαν οι λοιποί
Αντιπρόεδροι του Αρείου Πάγου και Αρεοπαγίτες.
Παραστάθηκαν ο Αντεισαγγελέας του Αρείου Πάγου
Αθανάσιος Κατσιρώδης, ως νόμιμος αναπληρωτής της
κωλυόμενης Εισαγγελέως του Αρείου Πάγου Ευτέρπης Κουτζαμάνη και των κωλυόμενων αρχαιοτέρων του
παραστάντος Αντεισαγγελέων του Αρείου Πάγου Μιλτιάδη Ανδρειωτέλλη, Γεωργίου Παντελή και Γεωργίου
Μπόμπολη, και η Γραμματέας της Ολομελείας Μάρθα
Ψαραύτη, Προϊσταμένη Διεύθυνσης της Γραμματείας
του Αρείου Πάγου.
Στην αρχή της συνεδρίασης, η Πρόεδρος γνωστοποίησε στα μέλη της Ολομέλειας ότι στον Άρειο Πάγο
υπηρετούν, εκτός από τον Πρόεδρο του Αρείου Πάγου,
10 Αντιπρόεδροι και 59 Αρεοπαγίτες.
Κατόπιν, μετά από εντολή της Προέδρου, η Γραμματέας της Ολομέλειας, εκφώνησε τα ονόματα των
υπηρετούντων Αντιπροέδρων του Αρείου Πάγου και
Αρεοπαγιτών, όπου διαπιστώθηκε, ότι από τους 70 υπηρετούντες Δικαστές είναι παρόντες οι αναφερόμενοι
στην αρχή της παρούσας τριάντα εννέα (39), δηλαδή
είναι παρόντα περισσότερα από τα μισά μέλη της, άρα
υπάρχει η προβλεπόμενη από το νόμο απαρτία (άρθρο
14 § 5 εδ. α΄ του Ν. 1756/1988, όπως αυτό αντικ. από το
άρθρο 3 § 1 του Ν. 1868/1989).
Στη συνέχεια, η Πρόεδρος κήρυξε την έναρξη της
συνεδρίασης.
Η Ολομέλεια συγκλήθηκε νομίμως, με την από 2 Φεβρουαρίου 2016 έγγραφη πρόσκληση της Προέδρου του
Αρείου Πάγου, προς τους υπηρετούντες στον Άρειο
Πάγο δικαστικούς λειτουργούς (άρθρο 14 παρ. 2 εδ. α΄
Ν. 1756/1988, όπως αντικ. από το άρθρο 3 παρ. 1 του Ν.
1868/1989), προκειμένου να αποφασίσει για την έγκριση
ή μη της υπ’ αριθμ. 24/2015 απόφασης της Ολομέλειας
του Πρωτοδικείου Λαμίας, η οποία διαβιβάσθηκε στην
Υπηρεσία μας με το υπ’ αριθμ. 47/14−1−2016 έγγραφο
της Διευθύνουσας το Πρωτοδικείο Λαμίας, Θεοδώρας
Θεοδοσιάδου, Προέδρου Πρωτοδικών, το οποίο έχει ως
ακολούθως: «Με τιμή Σας υποβάλλουμε δύο (2) φωτοαντίγραφα της υπ’ αριθμ. 24/2015 αποφάσεως της Ολο−
μέλειας του Δικαστηρίου Πρωτοδικών Λαμίας, η οποία
αφορά την τροποποίηση του Κανονισμού Εσωτερικής
Υπηρεσίας του Πρωτοδικείου Λαμίας, προκειμένου να
προσαρμοσθεί στις νέες διατάξεις του Κώδικα Πολιτικής Δικονομίας (Ν. 4335/15) και παρακαλούμε όπως
συγκληθεί η Ολομέλεια του Δικαστηρίου του Αρείου
Πάγου για την έγκριση αυτού (άρθρο 17 στ Α παρ. 7
Ν. 1756/88, όπως αντικαταστάθηκε με το άρθρο 86 παρ.
2 Ν. 4055/12)».
Η Εισηγήτρια − Αρεοπαγίτης Μαρία Γαλάνη−Λεοναρδοπούλου, αφού έθεσε υπόψη των μελών της Ολομέ−
λειας: α. το παραπάνω έγγραφο της Διευθύνουσας το
VARVARA ZACHARAKI
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
Πρωτοδικείο Λαμίας, β. την υπό κρίση υπ’ αριθμ. 24/2015
απόφαση της Ολομέλειας του ως άνω Πρωτοδικείου,
γ. τον αριθμό των οργανικών θέσεων των δικαστικών
λειτουργών και των υπαλλήλων της γραμματείας που
προβλέπονται και των υπηρετούντων στο Πρωτοδικείο,
δ. τα στατιστικά στοιχεία των υποθέσεων που εκδικάσθηκαν κατά το δικαστικό έτος 16−9−2014 έως 16−9−2015,
εισηγήθηκε την έγκριση της τροποποίησης και συμπλήρωσης του Κανονισμού Εσωτερικής Υπηρεσίας του ως
άνω Πρωτοδικείου, σύμφωνα με τις τροποποιήσεις, που
αναλυτικά αναφέρονται στο σκεπτικό και το διατακτικό
της παρούσας.
Ο παριστάμενος Αντεισαγγελέας του Αρείου Πάγου,
Αθανάσιος Κατσιρώδης, αφού ανέπτυξε την πρόταση
του, η οποία ήταν σύμφωνη με την πρόταση της Εισηγήτριας, στη συνέχεια αποχώρησε από την Ολομέλεια,
σύμφωνα με το άρθρο 14 παρ. 1 εδ. γ' του Ν. 1756/1988,
όπως αντικ. με το άρθρο 4 παρ. 1 του Ν . 3388/2005.
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ
Επειδή, κατά την § 7 του στοιχείου Α «Κανονισμοί» του
άρθρου 17 του Ν. 1756/1988 «Κώδικας Οργανισμού Δικαστηρίων και Κατάστασης δικαστικών λειτουργών», όπως
αντικαταστάθηκε με το άρθρο 86 § 2 του Ν. 4055/2012,
οι καταρτιζόμενοι κανονισμοί εσωτερικής υπηρεσίας
των δικαστηρίων, καθώς και οι τροποποιήσεις τους,
υποβάλλονται αμέσως στις οικείες ολομέλειες των
ανωτάτων δικαστηρίων, οι οποίες έχουν δικαίωμα συμπλήρωσης, τροποποίησης ή ακύρωσης αυτών, ως προς
όλα τα σημεία και ειδικότερα ως προς τον αριθμό των
δικασίμων και των υποθέσεων που προσδιορίζονται σε
κάθε δικάσιμο. Οι κανονισμοί ισχύουν μόνο μετά την
τελική έγκριση τους από τις ολομέλειες των ανωτάτων
δικαστηρίων και αφού διαβιβασθούν στον Υπουργό Δικαιοσύνης, Διαφάνειας και Ανθρωπίνων Δικαιωμάτων
δημοσιεύονται στην Εφημερίδα της Κυβερνήσεως.
Στην προκειμένη περίπτωση, η Ολομέλεια του Πρωτοδικείου Λαμίας, με την υπ’ αριθ. 24/2015 απόφαση της
τροποποίησε και συμπλήρωσε τον κανονισμό εσωτερικής υπηρεσίας του δικαστηρίου αυτού, προκειμένου να
προσαρμοσθεί στις νέες διατάξεις του Κώδικα Πολιτικής
Δικονομίας (Ν. 4335/2015), ως ακολούθως:
ΚΑΝΟΝΙΣΜΟΣ
ΕΣΩΤΕΡΙΚΗΣ ΥΠΗΡΕΣΙΑΣ ΠΡΩΤΟΔΙΚΕΙΟΥ ΛΑΜΙΑΣ
ΚΕΦΑΛΑΙΟ ΠΡΩΤΟ
ΠΟΛΙΤΙΚΟ ΤΜΗΜΑ
Άρθρο 1
(Κατάργηση παλαιών πινακίων τακτικής διαδικασίας
−Επίλυση Αμφισβητήσεων)
Τα ήδη υφιστάμενα πινάκια της τακτικής διαδικασίας
του Μονομελούς και Πολυμελούς Πρωτοδικείου από
1.1.2016 καταργούνται και διατηρούνται μόνο για τις υποθέσεις που θα εγγραφούν σ' αυτά μέχρι την 31.12.2015,
οι οποίες θα εξακολουθούν να εκδικάζονται κατά τις
ισχύουσες μέχρι την ημερομηνία αυτή διατάξεις του
ΚΠολΔ.
Ειδικότερα, και όσον αφορά τα ήδη υφιστάμενα πινάκια τακτικής διαδικασίας για διαφορές από την εκτέ−
λεση, αυτά διατηρούνται και για τα δικόγραφα των
ανακοπών που κατατίθενται και μετά την 1.1.2016, εφ’
όσον η επίδοση της σχετικής επιταγής προς εκτέλεση
έχει λάβει χώρα μέχρι την 31.12.2015. Στις περιπτώσεις
αυτές η εκδίκαση των εν λόγω υποθέσεων χωρεί κατά
τις μέχρι την 31.12.2015 ισχύουσες διατάξεις (άρθρο Ένατο παρ. 3 Ν. 4335/2015 «Επείγοντα μέτρα εφαρμογής του
Ν. 4335/2015 (Α΄ 80)»).
Κάθε αμφισβήτηση σχετικά με την υπαγωγή διαφοράς
ή υπόθεσης σε κάποιο από υπάρχοντα πινάκια πριν την
εγγραφή της στο σχετικό πινάκιο ή προσδιορισμό της,
επιλύεται από το Διευθύνοντα το Πρωτοδικείο ή το
νόμιμο αναπληρωτή του.
Άρθρο 2
(Πολυμελές Πρωτοδικείο)
1. Στο Πολυμελές Πρωτοδικείο εκδικάζονται όλες οι
υποθέσεις τακτικής διαδικασίας, ειδικής διαδικασίας
περιουσιακών διαφορών, εκούσιας δικαιοδοσίας και
ασφαλιστικών μέτρων, που υπάγονται στην καθ’ ύλην
αρμοδιότητα του, είτε σύμφωνα με τις διατάξεις του
Κώδικα Πολιτικής Δικονομίας, είτε σύμφωνα με ειδικότερες διατάξεις άλλων νόμων.
2. Το Πολυμελές Πρωτοδικείο συνεδριάζει τακτικώς
στις 9.00 π.μ.: την πρώτη Παρασκευή που έπεται της
15ης Σεπτεμβρίου, και κάθε πρώτη και τρίτη Παρασκευή
των μηνών Οκτωβρίου, Νοεμβρίου, Δεκεμβρίου, Ιανουαρίου, Φεβρουαρίου, Μαρτίου, Απριλίου, , Μαΐου και Ιου−
νίου εκάστου έτους, εκτός από την Μεγάλη Παρασκευή
και την Παρασκευή της εβδομάδος της Διακαινησίμου
και εκτός αν κάποια απ’ όλες τις παραπάνω ημέρες είναι
επίσημη ή τοπική αργία.
3. Το Πολυμελές συγκροτείται από δύο συνθέσεις [Α
και Β], στις οποίες συμμετέχουν οι υπηρετούντες πρωτοδίκες και πάρεδροι και προεδρεύουν οι δύο αρχαιό−
τεροι Πρόεδροι Πρωτοδικών και συνεδριάζει την πρώτη
Παρασκευή έκαστου μηνός το ένα τμήμα και την τρίτη
Παρασκευή έκαστου μηνός το άλλο τμήμα. Σε κάθε δικάσιμο του Πολυμελούς Πρωτοδικείου θα εγγράφονται
προς εκδίκαση: 1) μέχρι είκοσι πέντε (25) υποθέσεις και
συγκεκριμένα: α) μέχρι είκοσι (20) υποθέσεις τακτικής
διαδικασίας β) μέχρι πέντε (5) υποθέσεις που θα δικάζονται κατά τη διαδικασία των περιουσιακών διαφορών
2) υποθέσεις εκούσιας δικαιοδοσίας και ασφαλιστικών
μέτρων, χωρίς αριθμητικό περιορισμό.
Άρθρο 3
(Το Μονομελές Πρωτοδικείο)
1. Στο Μονομελές Πρωτοδικείο εκδικάζονται όλες οι
υποθέσεις (τακτικής διαδικασίας, ειδικών διαδικασιών,
εκούσιας δικαιοδοσίας και ασφαλιστικών μέτρων), που
υπάγονται στην καθ’ ύλην αρμοδιότητα του είτε σύμφωνα με τις διατάξεις του Κώδικα Πολιτικής Δικονομίας,
είτε σύμφωνα με ειδικότερες διατάξεις άλλων νόμων,
καθώς και οι εφέσεις κατά αποφάσεων Ειρηνοδικείων.
2. Το Μονομελές Πρωτοδικείο συνεδριάζει τακτικώς
στις 9.00 π.μ.: α) την πρώτη Πέμπτη που έπεται της 15ης
Σεπτεμβρίου, εκάστου έτους β) κάθε πρώτη Πέμπτη και
δεύτερη και τέταρτη Παρασκευή των μηνών Οκτωβρίου, Νοεμβρίου, Δεκεμβρίου, Ιανουαρίου, Φεβρουαρίου,
Μαρτίου, Απριλίου, Μαΐου και Ιουνίου, εκάστου έτους,
εκτός από τη Μεγάλη Πέμπτη και Μεγάλη Παρασκευή
και την Πέμπτη και Παρασκευή της εβδομάδος της Διακαινησίμου και εκτός αν, κάποια απ’ όλες τις παραπάνω
ημέρες, είναι επίσημη ή τοπική αργία.
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
Την πρώτη Πέμπτη κάθε μήνα θα προσδιορίζονται μέχρι
είκοσι πέντε (25) υποθέσεις τακτικής διαδικασίας (συμπεριλαμβανομένων των υποθέσεων κτηματολογίου), καθώς
και μέχρι σαράντα (40) υποθέσεις εκούσιας δικαιοδοσίας.
Τη δεύτερη Παρασκευή κάθε μήνα θα προσδιορίζονται μέχρι ενενήντα (90) υποθέσεις ειδικής διαδικασίας
περιουσιακών διαφορών και μέχρι είκοσι (20) υποθέσεις
εκούσιας δικαιοδοσίας.
Την τέταρτη Παρασκευή κάθε μήνα θα προσδιορίζονται μέχρι δέκα (10) υποθέσεις τακτικής διαδικασίας και
μέχρι ογδόντα (80) υποθέσεις οικογενειακών διαφορών,
διαφορών από διαταγές και εφέσεων κατά αποφάσεων
ειρηνοδικείων, καθώς και μέχρι τριάντα (30) υποθέσεις
εκούσιας δικαιοδοσίας.
Κατ’ εξαίρεση, επιτρέπεται η εγγραφή στο πινάκιο ή
το έκθεμα εκάστης δικασίμου, μείζονος του ανωτέρω
προβλεπόμενου αριθμού υποθέσεων ανά δικάζοντα Δικαστή του Πολυμελούς ή του Μονομελούς Πρωτοδικεί−
ου: α) σε περίπτωση εφαρμογής των άρθρων 31 ΚΠολΔ
(παρεπόμενες ή συναφείς διαφορές) και 246 ΚΠολΔ
(συνεκδίκαση εκκρεμών δικών) και β) σε επείγουσες
περιπτώσεις. Στην περίπτωση αυτή ο Διευθύνων το
Πρωτοδικείο ή ο νόμιμος αναπληρωτής του δικαιούται
να προσδιορίζει καθ’ υπέρβαση του άνω αριθμού που
καθορίζεται από τον Κανονισμό και σε ποσοστό που
δεν θα υπερβαίνει το 10% του αριθμού αυτού.
Άρθρο 4
(χρέωση Δικαστών)
Το σύνολο των υποθέσεων τακτικής διαδικασίας που
θα χρεώνεται κάθε Δικαστής, δεν θα υπερβαίνει, τις
σαράντα πέντε (45) υποθέσεις και κατ’ ανώτατο όριο
τις πενήντα (50) ετησίως.
Στις υποθέσεις τακτικής διαδικασίας του Μονομελούς
και Πολυμελούς Πρωτοδικείου για την κατά τα ανωτέρω
προσδιορισθείσα ανά Δικαστή χρέωση πολιτικών υποθέσεων θα συνυπολογίζεται και η χρέωση των εκκρεμών
κατά το παλαιό σύστημα υποθέσεων μέχρι την ολική
εξάλειψη τους.
Άρθρο 5
(Προσδιορισμός δικασίμων)
Ο προσδιορισμός των δικασίμων των αγωγών, αιτήσεων και εφέσεων που κατατίθενται γίνεται ως
ακολούθως: α) στις υποθέσεις τακτικής διαδικασίας,
με πράξη του Διευθύνοντος το Πρωτοδικείο ή του νόμιμου αναπληρωτή του, ο οποίος μέσα σε 15 ημέρες
από το κλείσιμο του φακέλου της υπόθεσης, ορίζει το
Δικαστή και για τις υποθέσεις του Πολυμελούς πρωτοδικείου, το τμήμα (Α΄ ή Β΄). Στην τελευταία περίπτωση,
ο Πρόεδρος της κάθε συνθέσεως ορίζει τον Εισηγητή
και συγχρόνως ορίζεται ημέρα και ώρα συζήτησης στο
ακροατήριο σε χρόνο, εάν είναι εφικτό, όχι μεγαλύτερο
από τριάντα ημέρες από την παρέλευση της άνω προθεσμίας. Σε περίπτωση που ο προβλεπόμενος από τον
Κανονισμό του Δικαστηρίου αριθμός υποθέσεων ανά
Δικαστή καλυφθεί, ο ορισμός Δικαστή γίνεται εντός
του απολύτως αναγκαίου χρόνου, β) στις υποθέσεις
των ειδικών διαδικασιών, με πράξη του Προέδρου ή του
νόμιμου αναπληρωτή του μέσα σε εύλογο χρόνο, που
δεν μπορεί να υπερβαίνει τους έξι (6) μήνες, με την επιφύλαξη ότι ο αριθμός των υποθέσεων δεν θα ξεπερνά
τον αναφερόμενο στα άρθρα 2 και 3 του παρόντος, γ)
στις υποθέσεις αντιρρήσεων κατά της εκτέλεσης, με
όμοια ως άνω Πράξη, μέσα σε προθεσμία εξήντα (60)
ημερών από την κατάθεση της ανακοπής, δ) στις αιτήσεις για την υπαγωγή νομικών προσώπων στο καθεστώς
της ειδικής εκκαθάρισης σε λειτουργία, με όμοια ως
άνω Πράξη, εντός είκοσι (20) ημερών από την υποβολή
της (Μέρος Β΄ άρθρο 2 Παράγραφος Γ.3 παρ. 16 του ν.
436/14.8.2015), ε) στις αιτήσεις για ακούσια νοσηλεία
που εισάγονται από τον Εισαγγελέα, με όμοια ως άνω
Πράξη, εντός δέκα (10) ημερών από την υποβολή της
σχετικής αίτησης (άρθρο 96 παρ. 6 του Ν. 2071/92) και
στ) στις υποθέσεις ασφαλιστικών μέτρων στις οποίες
έγινε δεκτό το αίτημα για έκδοση προσωρινής διαταγής,
η σχετική αίτηση ασφαλιστικών μέτρων προσδιορίζεται,
με όμοια ως άνω Πράξη, εντός τριάντα (30) ημερών.
Άρθρο 6
(Αρμόδιος Δικαστής)
Αρμόδιος Δικαστής για τον ορισμό δικασίμου και Δικαστών ορίζεται ο Διευθύνων το Πρωτοδικείο και οι
νόμιμοι αναπληρωτές του−Πρόεδροι Πρωτοδικών.
Άρθρο 7
(Ασφαλιστικά μέτρα)
Η εκδίκαση των υποθέσεων θα πραγματοποιείται κάθε
Πέμπτη με ώρα έναρξης συνεδριάσεως την 10.00 π.μ.
και θα προσδιορίζονται μέχρι είκοσι (20) υποθέσεις ανά
δικάσιμο. Οι υποθέσεις των ασφαλιστικών μέτρων δικάζονται από τους Προέδρους Πρωτοδικών.
Επίσης θα προσδιορίζεται απεριόριστος αριθμός:
α) των εγγραφόμενων κάθε Τετάρτη ημέρα της εβδομάδος (αναστολές πλειστηριασμών), β) των συναινετι−
κών εξαλείψεων, οι οποίες θα κατατίθενται καθημερινά,
γ) των αιτήσεων παροχής νομικής βοήθειας που κατατίθενται καθημερινά.
Αιτήματα προσωρινών διαταγών κατατίθενται και
δικάζονται καθημερινά από τον ορισθέντα Πρόεδρο
Υπηρεσίας.
ΚΕΦΑΛΑΙΟ ΔΕΥΤΕΡΟ
ΠΟΙΝΙΚΟ ΤΜΗΜΑ
Άρθρο 8 (Ποινικά Δικαστήρια
Συγκρότηση, χρόνος συνεδριάσεων)
1. Τα ποινικά δικαστήρια δικάζουν όλες τις ποινικές
υποθέσεις, που σύμφωνα με τις σχετικές διατάξεις δικάζονται στα ακροατήρια του Μ.Ο.Δ., του Τριμελούς και
Μονομελούς Πλημμελειοδικείου, Τριμελούς και Μονομελούς Δικαστηρίου Ανηλίκων. Ειδικότερα:
Α) Μικτό Ορκωτό Δικαστήριο (Μ.Ο.Δ.): Το Πρωτοβάθμιο Μικτό Ορκωτό Δικαστήριο συγκροτείται κάθε μήνα,
εκτός από τους μήνες Ιούλιο, Αύγουστο και Σεπτέμβριο,
κατά τους οποίους μπορεί να συγκροτηθεί μόνο για
εξαιρετικούς λόγους, η ύπαρξη των οποίων κρίνεται
από τον Εισαγγελέα Εφετών, η λειτουργία δε αυτού
καθορίζεται ειδικότερα από τις διατάξεις των άρθρων
377 επ. του Κ.Ποιν.Δ. Συνεδριάζει κάθε πρώτη Τετάρτη
έκαστου μηνός, εφ’ όσον προσδιορίσθηκαν υποθέσεις
προς εκδίκαση από τον Εισαγγελέα Εφετών Λαμίας.
Επίσης οι τακτικοί Δικαστές αυτού συνεδριάζουν για
την κήρυξη της έναρξης της συνόδου για την διενέργεια
της σχετικής διαδικασίας της συνθέσεως αυτού, όπως
ειδικότερα ορίζεται από τα άρθρα 388 επ του ΚΠΔ.
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
Β) Τριμελή Πλημμελειοδικεία: Το Τριμελές Πλημμελειοδικείο συνεδριάζει κάθε πρώτη Τρίτη, δεύτερη Τετάρ−
τη, τρίτη Τρίτη, τέταρτη Τρίτη, τελευταία Τετάρτη και
δεύτερη Πέμπτη σε δύο (2) συνθέσεις, έκαστου μηνός.
Γ) Μονομελή Πλημμελειοδικεία: Το Μονομελές Πλημμελειοδικείο συνεδριάζει κάθε πρώτη Τετάρτη, δεύτερη
Πέμπτη, τρίτη Δευτέρα, τρίτη Πέμπτη, τέταρτη Πέμπτη,
πρώτη Δευτέρα και πρώτη Πέμπτη έκαστου μηνός.
Δ) Το Τριμελές Δικαστήριο Ανηλίκων συνεδριάζει κάθε
τελευταία Πέμπτη των μηνών Ιανουαρίου, Μαρτίου, Μαΐου, Σεπτεμβρίου και Νοεμβρίου έκαστου έτους.
Ε) Το Μονομελές Δικαστήριο Ανηλίκων συνεδριάζει
κάθε τελευταία Πέμπτη των μηνών Ιανουαρίου, Μαρτίου, Μαΐου, Σεπτεμβρίου και Νοεμβρίου έκαστου έτους.
ΣΤ) Το Τριμελές Πλημμελειοδικείο και το Μονομελές
Πλημμελειοδικείο συνεδριάζουν, για την εκδίκαση των
υπαγομένων στην αρμοδιότητα τους αυτόφωρων πλημμελημάτων, όλες τις εργάσιμες ήμερες της εβδομάδος,
ως και το Σάββατο.
2. Τα Ποινικά Δικαστήρια συγκροτούνται από όλους
τους Τακτικούς Δικαστές και Παρέδρους Πρωτοδικείου, όπου ο Νόμος επιτρέπει τη συμμετοχή των τελευ−
ταίων. Ειδικώς, το Μονομελές Δικαστήριο Ανηλίκων
συγκροτείται από τον Δικαστή των Ανηλίκων (τακτικό
ή αναπληρωτή του) και συμμετέχει εισαγγελικός λειτουργός οριζόμενος από τον Εισαγγελέα που διευθύνει
την Εισαγγελία Πρωτοδικών. Το Τριμελές Δικαστήριο
Ανηλίκων συγκροτείται από τον Δικαστή των ανηλίκων
(Πρόεδρο Πρωτοδικών) και από δυο πλημμελειοδίκες,
οριζόμενους από τον Διευθύνοντα το Πρωτοδικείο, του
Δικαστηρίου δε τούτου προεδρεύει, ο Δικαστής των
ανηλίκων και σε περίπτωση κωλύματος ο αναπληρωτής
του και συμμετέχει ο εισαγγελικός λειτουργός οριζόμενος από τον Εισαγγελέα που διευθύνει την Εισαγγελία
Πρωτοδικών.
3. Οι συνεδριάσεις των ανωτέρω Δικαστηρίων αρχίζουν την 09.00 ώρα, πλην των συνεδριάσεων για την
εκδίκαση των αυτόφωρων πλημμελημάτων που αρχίζουν την 12.00 ώρα.
Άρθρο 9
(προσδιορισμός ποινικών υποθέσεων)
1. Ο προσδιορισμός των ποινικών υποθέσεων γίνεται
από τον αρμόδιο Εισαγγελέα με σημείωση της δικασίμου, χρονολογία και υπογραφή του στους φακέλους
των δικογράφων. Σε κάθε συνεδρίαση των ποινικών
Δικαστηρίων του Πρωτοδικείου ο αριθμός εισαγομένων υποθέσεων δεν πρέπει σε καμία περίπτωση να
υπερβαίνει:
Α) Τις δύο (2) στο Πρωτοβάθμιο Μικτό Ορκωτό Δικαστήριο. Β) α) Τις τριάντα (30) υποθέσεις στο Τριμελές
Πλημμελειοδικείο, από τις οποίες οι είκοσι πέντε (25)
θα προσδιορίζονται από τον Εισαγγελέα Πλημμελειοδικών και οι υπόλοιπες από το Δικαστήριο σε περίπτωση
αναβολής με ρητή δικάσιμο.
Γ) Τις εξήντα (60) στο Μονομελές Πλημμελειοδικείο,
από τις οποίες οι πενήντα (50) θα προσδιορίζονται από
τον Εισαγγελέα Πλημμελειοδικών και οι υπόλοιπες από
το Δικαστήριο σε περίπτωση αναβολής σε ρητή δικάσιμο.
Δ) Τις (5) πέντε στο Τριμελές Δικαστήριο Ανηλίκων,
από τις οποίες οι τρεις (3) θα προσδιορίζονται από τον
Εισαγγελέα Πλημμελειοδικών και οι υπόλοιπες από το
Δικαστήριο σε περίπτωση αναβολής σε ρητή δικάσιμο.
Ε) Τις (30) τριάντα υποθέσεις στο Μονομελές Δικαστήριο Ανηλίκων, από τις οποίες οι είκοσι (20) θα προσδι−
ορίζονται από τον Εισαγγελέα Πλημμελειοδικών και οι
υπόλοιπες από το Δικαστήριο σε περίπτωση αναβολής
σε ρητή δικάσιμο.
2. Στις παρακάτω περιπτώσεις και ειδικότερα: α) όταν
υπάρχει άμεσος κίνδυνος παραγραφής του αξιόποινου
κάποιας πράξεως β) όταν επίκειται σε πολύ σύντομο
χρόνο η αποφυλάκιση του κρατουμένου κατηγορουμένου από τις φυλακές, επειδή εξαντλείται το ανώτατο
όριο της προσωρινής του κράτησης γ) όταν πρόκειται
να γίνει καθορισμός συνολικής ποινής, δ) όταν πρόκειται να εκδικασθεί σχετική αίτηση του καταδικασθέντα
για αναστολή εκτελέσεως και όταν ε) ο νόμος ορίζει
προθεσμία προσδιορισμού, σ’ αυτές μόνο τις εξαιρετικές
περιπτώσεις επιτρέπεται παραδεκτά να γίνει επί πλέον
προσδιορισμός τέτοιων μόνο υποθέσεων και πέρα του
εις το προηγούμενο άρθρο μνημονευόμενου συνοδικού
αριθμού των υποθέσεων. Επίσης ο παραπάνω αριθμός
μπορεί να αυξηθεί αν ο Εισαγγελέας μετά τη σύμφωνη
γνώμη του Διευθύνοντος το Δικαστήριο, λαμβάνοντας
υπόψη και τα στατιστικά δεδομένα, κρίνει ότι όλες οι
υποθέσεις μπορούν να περατωθούν εντός της ημέρας.
3. Πέρα από τις ανωτέρω εξαιρετικές περιπτώσεις
του προηγουμένου άρθρου σε καμιά άλλη περίπτωση δεν επιτρέπεται να γίνει υπέρβαση των παραπάνω
αριθμών των ποινικών υποθέσεων που προσδιορίζονται
να εκδικασθούν σε συγκεκριμένη συνεδρίαση ποινικού
Δικαστηρίου του Πρωτοδικείου.
Άρθρο 10
(Ανάκριση)
Ι. Τακτικός Ανακριτής−Ανακριτής ανηλίκων. Ορίζεται
με πράξη του Διευθύνοντος το Πρωτοδικείο, ο οποίος κρίνει κατά περίπτωση, μεταξύ των αρχαιότερων
Πρωτοδικών. Σε εξαιρετικές περιπτώσεις και εφ’ όσον
συντρέχει επείγουσα περίπτωση, ως Ανακριτής δύναται
να ορισθεί και Δικαστής με το βαθμό του Προέδρου
Πρωτοδικών (άρθρο 26 παρ. 5 Ν. 1756/1988 «Κώδικας
οργανισμού δικαστηρίων).
II. Ειδικός ανακριτής Ν. 4022/2011 (Εγκλημάτων διαφθοράς κρατικών αξιωματούχων.): Ορίζεται με Πράξη
του Διευθύνοντος το Πρωτοδικείο μεταξύ των υπηρετούντων στο Δικαστήριο, Προέδρων Πρωτοδικών ή αρ−
χαιότερων Πρωτοδικών. Ο εκάστοτε ανακριτής δύναται
να μετέχει στις συνθέσεις των πολιτικών και ποινικών
Δικαστηρίων, με απόφαση του Διευθύνοντος το Πρωτοδικείο, ο οποίος κρίνει με βάση τις υπηρεσιακές ανάγκες
του Πρωτοδικείου.
Άρθρο 11
(Δικαστικοί Μεσολαβητές)
Με Πράξη του Διευθύνοντος το Πρωτοδικείο ορίζεται
ένας (1) Πρόεδρος Πρωτοδικών (και ο αναπληρωτής
του) ως μεσολαβητής (άρθρο 214Β ΚΠολΔ) για χρονικό
διάστημα δύο (2) ετών, με δυνατότητα ανανεώσεως της
θητείας αυτού επί ένα (1) ακόμη έτος.
Άρθρο 12
ΜΕΤΑΒΑΤΙΚΕΣ ΔΙΑΤΑΞΕΙΣ
1. Η ισχύς του Κανονισμού αυτού αρχίζει από την ημέρα της δημοσίευσης του στην Εφημερίδα της Κυβερνή−
σεως. Μέχρι του χρόνου αυτού εξακολουθεί να ισχύει
ο Κανονισμός που ισχύει μέχρι σήμερα.
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
2. Για ό,τι δεν προβλέπεται από τον παρόντα Κανονισμό Εσωτερικής Υπηρεσίας, ισχύουν οι διατάξεις
του ν. 1756/1988 «Κώδικας Οργανισμού Δικαστηρίων και
Κατάστασης Δικαστικών Λειτουργών».
3. Με την έναρξη της ισχύος του Κανονισμού αυτού,
καταργούνται όλες οι διατάξεις του προγενέστερου
Κανονισμού.»
Ακολούθως, η Ολομέλεια, μετά από ανταλλαγή απόψεων μεταξύ των μελών της, έκρινε, ομόφωνα, ότι πρέπει
να εγκριθεί εν μέρει η ως άνω γενομένη τροποποίηση
και συμπλήρωση του Κανονισμού Εσωτερικής Υπηρεσίας του Πρωτοδικείου Λαμίας, με τις ακόλουθες τροπο−
ποιήσεις και συμπληρώσεις. Ειδικότερα την απάλειψη
της διατάξεως του άρθρου 4, αναφορικά με τη χρέωση
των δικαστών κατά ανώτατο όριο συνολικού αριθμού
υποθέσεων τακτικής διαδικασίας σε πενήντα έκαστος
ετησίως, λόγω της καταφανούς αντιφάσεως του αριθμού αυτού με τον οριζόμενο αριθμό των εγγραφόμε−
νων για εκδίκαση με το νέο νομοθετικό καθεστώς, ήτοι
μετά την τροποποίηση του Κ.Πολ.Δ. με τις διατάξεις
του Ν. 4335/2015, κατά τη διαδικασία αυτή υποθέσεων,
ως ορίζεται στο άρθρο 2 αυτού. Περαιτέρω είναι αναγκαία για την πληρότητα του υπό έγκριση κανονισμού,
σύμφωνα με τα αρθρ. 10 και 17 παρ. 5 του Ν. 1756/1988,
ως ισχύει, η προσθήκη στο άρθρο 3 των μεταβατικών
διατάξεων του, ότι ο προγενέστερος κανονισμός που
καταρτίσθηκε με την υπ’ αρ. 5/1−2−1989 απόφαση της
Ολομέλειας του, εγκρίθηκε, και τροποποιήθηκε με την
υπ’ αρ. 57/2012 απόφαση της Ολομέλειας του δικαστηρίου του Αρείου Πάγου, που δημοσιεύθηκε στο ΦΕΚ Α΄
51/16−1−2013, ισχύει ως προς το κεφάλαιο τέταρτο περί
Οργανώσεως της Γραμματείας του, ήτοι των τμημάτων
αυτής, 1. Διοικήσεως, Οργανώσεως, Λογιστικού και 2.
Πολιτικού και Ποινικού τμήματος, των αρμοδιοτήτων
εκάστου τμήματος και του αριθμού των εντασσόμενων
σ’ αυτά υπαλλήλων.
ΓΙΑ ΤΟΥΣ ΛΟΓΟΥΣ ΑΥΤΟΥΣ
Εγκρίνει εν μέρει την υπ’ αριθμ. 24/18−12−2015 απόφαση
της Ολομέλειας του Πρωτοδικείου Λαμίας και την δι'
αυτής τροποποίηση και συμπλήρωση του ισχύοντος
Κανονισμού Εσωτερικής Υπηρεσίας του, ως ακολούθως:
ΚΑΝΟΝΙΣΜΟΣ
ΕΣΩΤΕΡΙΚΗΣ ΥΠΗΡΕΣΙΑΣ ΠΡΩΤΟΔΙΚΕΙΟΥ ΛΑΜΙΑΣ
ΚΕΦΑΛΑΙΟ ΠΡΩΤΟ
ΠΟΛΙΤΙΚΟ ΤΜΗΜΑ
Άρθρο 1
(Κατάργηση παλαιών πινακίων τακτικής διαδικασίαςΕπίλυση Αμφισβητήσεων)
Τα ήδη υφιστάμενα πινάκια της τακτικής διαδικασίας
του Μονομελούς και Πολυμελούς Πρωτοδικείου από
1.1.2016 καταργούνται και διατηρούνται μόνο για τις υποθέσεις που θα εγγραφούν σ' αυτά μέχρι την 31.12.2015,
οι οποίες θα εξακολουθούν να εκδικάζονται κατά τις
ισχύουσες μέχρι την ημερομηνία αυτή διατάξεις του
ΚΠολΔ.
Ειδικότερα, και όσον αφορά τα ήδη υφιστάμενα πινάκια τακτικής διαδικασίας για διαφορές από την εκτέ−
λεση, αυτά διατηρούνται και για τα δικόγραφα των
ανακοπών που κατατίθενται και μετά την 1.1.2016, εφ’
όσον η επίδοση της σχετικής επιταγής προς εκτέλεση
έχει λάβει χώρα μέχρι την 31.12.2015. Στις περιπτώσεις
αυτές η εκδίκαση των εν λόγω υποθέσεων χωρεί κατά
τις μέχρι την 31.12.2015 ισχύουσες διατάξεις (άρθρο Ένατο παρ. 3 Ν. 4335/2015 «Επείγοντα μέτρα εφαρμογής του
Ν. 4335/2015 (Α΄ 80)»).
Κάθε αμφισβήτηση σχετικά με την υπαγωγή διαφοράς
ή υπόθεσης σε κάποιο από υπάρχοντα πινάκια πριν την
εγγραφή της στο σχετικό πινάκιο ή προσδιορισμό της,
επιλύεται από τον Διευθύνοντα το Πρωτοδικείο ή το
νόμιμο αναπληρωτή του.
Άρθρο 2
(Πολυμελές Πρωτοδικείο)
1. Στο Πολυμελές Πρωτοδικείο εκδικάζονται όλες οι
υποθέσεις τακτικής διαδικασίας, ειδικής διαδικασίας
περιουσιακών διαφορών, εκούσιας δικαιοδοσίας και
ασφαλιστικών μέτρων, που υπάγονται στην καθ’ ύλην
αρμοδιότητά του, είτε σύμφωνα με τις διατάξεις του
Κώδικα Πολιτικής Δικονομίας, είτε σύμφωνα με ειδικότερες διατάξεις άλλων νόμων.
2. Το Πολυμελές Πρωτοδικείο συνεδριάζει τακτικώς
στις 9.00 π.μ. την πρώτη Παρασκευή που έπεται της 15ης
Σεπτεμβρίου, και κάθε πρώτη και τρίτη Παρασκευή των
μηνών Οκτωβρίου, Νοεμβρίου, Δεκεμβρίου, Ιανουαρίου, Φεβρουαρίου, Μαρτίου, Απριλίου, Μαΐου και Ιουνίου
εκάστου έτους, εκτός από την Μεγάλη Παρασκευή και
την Παρασκευή της εβδομάδος της Διακαινησίμου και
εκτός αν κάποια απ' όλες τις παραπάνω ημέρες είναι
επίσημη ή τοπική αργία.
3. Το Πολυμελές συγκροτείται από δύο συνθέσεις [Α
και Β], στις οποίες συμμετέχουν οι υπηρετούντες πρωτοδίκες και πάρεδροι και προεδρεύουν οι δύο αρχαιό−
τεροι Πρόεδροι Πρωτοδικών και συνεδριάζει την πρώτη
Παρασκευή εκάστου μηνός το ένα τμήμα και την τρίτη
Παρασκευή εκάστου μηνός το άλλο τμήμα. Σε κάθε δικάσιμο του Πολυμελούς Πρωτοδικείου θα εγγράφονται
προς εκδίκαση: 1) μέχρι είκοσι πέντε (25) υποθέσεις και
συγκεκριμένα: α) μέχρι είκοσι (20) υποθέσεις τακτικής
διαδικασίας β) μέχρι πέντε (5) υποθέσεις που θα δικάζονται κατά τη διαδικασία των περιουσιακών διαφορών,
2) υποθέσεις εκούσιας δικαιοδοσίας και ασφαλιστικών
μέτρων, χωρίς αριθμητικό περιορισμό.
Άρθρο 3
(Το Μονομελές Πρωτοδικείο)
1. Στο Μονομελές Πρωτοδικείο εκδικάζονται όλες οι
υποθέσεις (τακτικής διαδικασίας, ειδικών διαδικασιών,
εκούσιας δικαιοδοσίας και ασφαλιστικών μέτρων), που
υπάγονται στην καθ’ ύλην αρμοδιότητα του είτε σύμφωνα με τις διατάξεις του Κώδικα Πολιτικής Δικονομίας,
είτε σύμφωνα με ειδικότερες διατάξεις άλλων νόμων,
καθώς και οι εφέσεις κατά αποφάσεων Ειρηνοδικείων.
2. Το Μονομελές Πρωτοδικείο συνεδριάζει τακτικώς
στις 9.00 π.μ.: α) την πρώτη Πέμπτη που έπεται της 15ης
Σεπτεμβρίου, εκάστου έτους β) κάθε πρώτη Πέμπτη και
δεύτερη και τέταρτη Παρασκευή των μηνών Οκτωβρίου, Νοεμβρίου, Δεκεμβρίου, Ιανουαρίου, Φεβρουαρίου,
Μαρτίου, Απριλίου, Μαΐου και Ιουνίου, εκάστου έτους,
εκτός από τη Μεγάλη Πέμπτη και Μεγάλη Παρασκευή
και την Πέμπτη και Παρασκευή της εβδομάδος της Διακαινησίμου και εκτός αν, κάποια απ’ όλες τις παραπάνω
ημέρες, είναι επίσημη ή τοπική αργία.
Την πρώτη Πέμπτη κάθε μήνα θα προσδιορίζονται
μέχρι είκοσι πέντε (25) υποθέσεις τακτικής διαδικασίας
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
(συμπεριλαμβανομένων των υποθέσεων κτηματολογίου), καθώς και μέχρι σαράντα (40) υποθέσεις εκούσιας
δικαιοδοσίας.
Τη δεύτερη Παρασκευή κάθε μήνα θα προσδιορίζονται μέχρι ενενήντα (90) υποθέσεις ειδικής διαδικασίας
περιουσιακών διαφορών και μέχρι είκοσι (20) υποθέσεις
εκούσιας δικαιοδοσίας.
Την τέταρτη Παρασκευή κάθε μήνα θα προσδιορίζονται μέχρι δέκα (10) υποθέσεις τακτικής διαδικασίας και
μέχρι ογδόντα (80) υποθέσεις οικογενειακών διαφορών,
διαφορών από διαταγές και εφέσεων κατά αποφάσεων
ειρηνοδικείων, καθώς και μέχρι τριάντα (30) υποθέσεις
εκούσιας δικαιοδοσίας.
Κατ’ εξαίρεση, επιτρέπεται η εγγραφή στο πινάκιο ή
το έκθεμα εκάστης δικασίμου, μείζονος του ανωτέρω
προβλεπόμενου αριθμού υποθέσεων ανά δικάζοντα Δικαστή του Πολυμελούς ή του Μονομελούς Πρωτοδικεί−
ου: α) σε περίπτωση εφαρμογής των άρθρων 31 ΚΠολΔ
(παρεπόμενες ή συναφείς διαφορές) και 246 ΚΠολΔ
(συνεκδίκαση εκκρεμών δικών) και β) σε επείγουσες
περιπτώσεις. Στην περίπτωση αυτή ο Διευθύνων το
Πρωτοδικείο ή ο νόμιμος αναπληρωτής του δικαιούται
να προσδιορίζει καθ’ υπέρβαση του άνω αριθμού που
καθορίζεται από τον Κανονισμό και σε ποσοστό που
δεν θα υπερβαίνει το 10% του αριθμού αυτού.
Άρθρο 4
(Προσδιορισμός δικασίμων)
Ο προσδιορισμός των δικασίμων των αγωγών, αιτήσεων και εφέσεων που κατατίθενται γίνεται ως
ακολούθως: α) στις υποθέσεις τακτικής διαδικασίας,
με πράξη του Διευθύνοντος το Πρωτοδικείο ή του νόμιμου αναπληρωτή του, ο οποίος μέσα σε 15 ημέρες
από το κλείσιμο του φακέλου της υπόθεσης, ορίζει το
Δικαστή και για τις υποθέσεις του Πολυμελούς πρωτοδικείου, το τμήμα (Α΄ ή Β΄). Στην τελευταία περίπτωση,
ο Πρόεδρος της κάθε συνθέσεως ορίζει τον Εισηγητή
και συγχρόνως ορίζεται ημέρα και ώρα συζήτησης στο
ακροατήριο σε χρόνο, εάν είναι εφικτό, όχι μεγαλύτερο
από τριάντα ημέρες από την παρέλευση της άνω προθεσμίας. Σε περίπτωση που ο προβλεπόμενος από τον
Κανονισμό του Δικαστηρίου αριθμός υποθέσεων ανά
Δικαστή καλυφθεί, ο ορισμός Δικαστή γίνεται εντός
του απολύτως αναγκαίου χρόνου, β) στις υποθέσεις
των ειδικών διαδικασιών, με πράξη του Προέδρου ή
του νόμιμου αναπληρωτή του μέσα σε εύλογο χρόνο,
που δεν μπορεί να υπερβαίνει τους έξι (6) μήνες, με την
επιφύλαξη ότι ο αριθμός των υποθέσεων δεν θα ξεπερνά τον αναφερόμενο στα άρθρα 2 και 3 του παρόντος,
γ) στις υποθέσεις αντιρρήσεων κατά της εκτέλεσης, με
όμοια ως άνω Πράξη, μέσα σε προθεσμία εξήντα (60)
ημερών από την κατάθεση της ανακοπής, δ) στις αιτήσεις για την υπαγωγή νομικών προσώπων στο καθεστώς
της ειδικής εκκαθάρισης σε λειτουργία, με όμοια ως
άνω Πράξη, εντός είκοσι (20) ημερών από την υποβολή
της (Μέρος Β΄ άρθρο 2 Παράγραφος Γ.3 παρ. 16 του
Ν. 436/14.8.2015), ε) στις αιτήσεις για ακούσια νοσηλεία
που εισάγονται από τον Εισαγγελέα, με όμοια ως άνω
Πράξη, εντός δέκα (10) ημερών από την υποβολή της
σχετικής αίτησης (άρθρο 96 παρ. 6 του Ν. 2071/92) και
στ) στις υποθέσεις ασφαλιστικών μέτρων στις οποίες
έγινε δεκτό το αίτημα για έκδοση προσωρινής διαταγής,
η σχετική αίτηση ασφαλιστικών μέτρων προσδιορίζεται,
με όμοια ως άνω Πράξη, εντός τριάντα (30) ημερών.
Άρθρο 5
(Αρμόδιος Δικαστής)
Αρμόδιος Δικαστής για τον ορισμό δικασίμου και Δικαστών ορίζεται ο Διευθύνων το Πρωτοδικείο και οι
νόμιμοι αναπληρωτές του Πρόεδροι Πρωτοδικών.
Άρθρο 6
(Ασφαλιστικά μέτρα)
Η εκδίκαση των υποθέσεων θα πραγματοποιείται
κάθε Πέμπτη με ώρα έναρξης συνεδριάσεως την 10.00
π.μ και θα προσδιορίζονται μέχρι είκοσι (20) υποθέσεις
ανά δικάσιμο. Οι υποθέσεις των ασφαλιστικών μέτρων
δικάζονται από τους Προέδρους Πρωτοδικών.
Επίσης θα προσδιορίζεται απεριόριστος αριθμός:
α) των εγγραφόμενων κάθε Τετάρτη ημέρα της εβδομάδος (αναστολές πλειστηριασμών) β) των συναινετι−
κών εξαλείψεων, οι οποίες θα κατατίθενται καθημερινά
γ) των αιτήσεων παροχής νομικής βοήθειας που κατατίθενται καθημερινά.
Αιτήματα προσωρινών διαταγών κατατίθενται και
δικάζονται καθημερινά από τον ορισθέντα Πρόεδρο
Υπηρεσίας.
ΚΕΦΑΛΑΙΟ ΔΕΥΤΕΡΟ
ΠΟΙΝΙΚΟ ΤΜΗΜΑ
Άρθρο 7
(Ποινικά Δικαστήρια Συγκρότηση,
χρόνος συνεδριάσεων)
1. Τα ποινικά δικαστήρια δικάζουν όλες τις ποινικές
υποθέσεις, που σύμφωνα με τις σχετικές διατάξεις δικάζονται στα ακροατήρια του Μ.Ο.Δ., του Τριμελούς και
Μονομελούς Πλημμελειοδικείου, Τριμελούς και Μονομελούς Δικαστηρίου Ανηλίκων. Ειδικότερα:
Α) Μικτό Ορκωτό Δικαστήριο (Μ.Ο.Δ.): Το Πρωτοβάθμιο Μικτό Ορκωτό Δικαστήριο συγκροτείται κάθε μήνα,
εκτός από τους μήνες Ιούλιο, Αύγουστο και Σεπτέμβριο,
κατά τους οποίους μπορεί να συγκροτηθεί μόνο για
εξαιρετικούς λόγους, η ύπαρξη των οποίων κρίνεται
από τον Εισαγγελέα Εφετών, η λειτουργία δε αυτού
καθορίζεται ειδικότερα από τις διατάξεις των άρθρων
377 επ. του Κ.Ποιν.Δ. Συνεδριάζει κάθε πρώτη Τετάρτη
εκάστου μηνός, εφ' όσον προσδιορίσθηκαν υποθέσεις
προς εκδίκαση από τον Εισαγγελέα Εφετών Λαμίας.
Επίσης οι τακτικοί Δικαστές αυτού συνεδριάζουν για
την κήρυξη της έναρξης της συνόδου για τη διενέργεια
της σχετικής διαδικασίας της συνθέσεως αυτού, όπως
ειδικότερα ορίζεται από τα άρθρα 388 εκ του ΚΠΔ.
Β) Τριμελή Πλημμελειοδικεία: Το Τριμελές Πλημμελειοδικείο συνεδριάζει κάθε πρώτη Τρίτη, δεύτερη Τετάρ−
τη, τρίτη Τρίτη, τέταρτη Τρίτη, τελευταία Τετάρτη και
δεύτερη Πέμπτη σε δύο (2) συνθέσεις, εκάστου μηνός.
Γ) Μονομελή Πλημμελειοδικεία: Το Μονομελές Πλημμελειοδικείο συνεδριάζει κάθε πρώτη Τετάρτη, δεύτερη
Πέμπτη, τρίτη Δευτέρα, τρίτη Πέμπτη, τέταρτη Πέμπτη,
πρώτη Δευτέρα και πρώτη Πέμπτη εκάστου μηνός.
Δ) Το Τριμελές Δικαστήριο Ανηλίκων συνεδριάζει κάθε
τελευταία Πέμπτη των μηνών Ιανουαρίου, Μαρτίου, Μαΐου, Σεπτεμβρίου και Νοεμβρίου εκάστου έτους.
Ε) Το Μονομελές Δικαστήριο Ανηλίκων συνεδριάζει
κάθε τελευταία Πέμπτη των μηνών Ιανουαρίου, Μαρτίου, Μαΐου, Σεπτεμβρίου και Νοεμβρίου εκάστου έτους.
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
ΣΤ) Το Τριμελές Πλημμελειοδικείο και το Μονομελές
Πλημμελειοδικείο συνεδριάζουν, για την εκδίκαση των
υπαγομένων στην αρμοδιότητα τους αυτόφωρων πλημμελημάτων, όλες τις εργάσιμες ήμερες της εβδομάδος,
ως και το Σάββατο.
2. Τα Ποινικά Δικαστήρια συγκροτούνται από όλους
τους Τακτικούς Δικαστές και Παρέδρους Πρωτοδικείου,
όπου ο Νόμος επιτρέπει τη συμμετοχή των τελευταίων.
Ειδικώς, το Μονομελές Δικαστήριο Ανηλίκων συγκροτείται από τον Δικαστή των Ανηλίκων (τακτικό ή ανα−
πληρωτή του) και συμμετέχει εισαγγελικός λειτουργός
οριζόμενος από τον Εισαγγελέα που διευθύνει την Εισαγγελία Πρωτοδικών. Το Τριμελές Δικαστήριο Ανηλίκων
συγκροτείται από τον Δικαστή των ανηλίκων (Πρόεδρο
Πρωτοδικών) και από δυο πλημμελειοδίκες, οριζόμενους
από τον Διευθύνοντα το Πρωτοδικείο, του Δικαστηρίου
δε τούτου προεδρεύει, ο Δικαστής των ανηλίκων και σε
περίπτωση κωλύματος ο αναπληρωτής του και συμμετέχει ο εισαγγελικός λειτουργός οριζόμενος από τον
Εισαγγελέα που διευθύνει την Εισαγγελία Πρωτοδικών.
3. Οι συνεδριάσεις των ανωτέρω Δικαστηρίων αρχίζουν την 09.00 ώρα, πλην των συνεδριάσεων για την
εκδίκαση των αυτόφωρων πλημμελημάτων που αρχίζουν την 12.00 ώρα.
Άρθρο 8
(προσδιορισμός ποινικών υποθέσεων)
1. Ο προσδιορισμός των ποινικών υποθέσεων γίνεται
από τον αρμόδιο Εισαγγελέα με σημείωση της δικασίμου,
χρονολογία και υπογραφή του στους φακέλους των δικογράφων. Σε κάθε συνεδρίαση των ποινικών Δικαστηρίων
του Πρωτοδικείου ο αριθμός εισαγομένων υποθέσεων
δεν πρέπει σε καμία περίπτωση να υπερβαίνει:
Α) Τις δύο (2) στο Πρωτοβάθμιο Μικτό Ορκωτό Δικαστήριο.
Β) α) Τις τριάντα (30) υποθέσεις στο Τριμελές Πλημμελειοδικείο, από τις οποίες οι είκοσι πέντε (25) θα
προσδιορίζονται από τον Εισαγγελέα Πλημμελειοδικών
και οι υπόλοιπες από το Δικαστήριο σε περίπτωση αναβολής με ρητή δικάσιμο.
Γ) Τις εξήντα (60) στο Μονομελές Πλημμελειοδικείο,
από τις οποίες οι πενήντα (50) θα προσδιορίζονται από
τον Εισαγγελέα Πλημμελειοδικών και οι υπόλοιπες από
το Δικαστήριο σε περίπτωση αναβολής σε ρητή δικάσιμο.
Δ) Τις (5) πέντε στο Τριμελές Δικαστήριο Ανηλίκων,
από τις οποίες οι τρεις (3) θα προσδιορίζονται από τον
Εισαγγελέα Πλημμελειοδικών και οι υπόλοιπες από το
Δικαστήριο σε περίπτωση αναβολής σε ρητή δικάσιμο.
Ε) Τις (30) τριάντα υποθέσεις στο Μονομελές Δικαστήριο Ανηλίκων, από τις οποίες οι είκοσι (20) θα προσδι−
ορίζονται από τον Εισαγγελέα Πλημμελειοδικών και οι
υπόλοιπες από το Δικαστήριο σε περίπτωση αναβολής
σε ρητή δικάσιμο.
2. Στις παρακάτω περιπτώσεις και ειδικότερα: α) όταν
υπάρχει άμεσος κίνδυνος παραγραφής του αξιόποινου
κάποιας πράξεως β) όταν επίκειται σε πολύ σύντομο
χρόνο η αποφυλάκιση του κρατουμένου κατηγορουμένου από τις φυλακές, επειδή εξαντλείται το ανώτατο
όριο της προσωρινής του κράτησης γ) όταν πρόκειται
να γίνει καθορισμός συνολικής ποινής, δ) όταν πρόκειται να εκδικασθεί σχετική αίτηση του καταδικασθέντα
για αναστολή εκτελέσεως και όταν ε) ο νόμος ορίζει
προθεσμία προσδιορισμού, σ' αυτές μόνο τις εξαιρετικές
περιπτώσεις επιτρέπεται παραδεκτά να γίνει επί πλέον
προσδιορισμός τέτοιων μόνο υποθέσεων και πέρα του
εις το προηγούμενο άρθρο μνημονευόμενου συνοδικού
αριθμού των υποθέσεων. Επίσης ο παραπάνω αριθμός
μπορεί να αυξηθεί αν ο Εισαγγελέας μετά τη σύμφωνη
γνώμη του Διευθύνοντος το Δικαστήριο, λαμβάνοντας
υπόψη και τα στατιστικά δεδομένα, κρίνει ότι όλες οι
υποθέσεις μπορούν να περατωθούν εντός της ημέρας.
3. Πέρα από τις ανωτέρω εξαιρετικές περιπτώσεις
του προηγουμένου άρθρου σε καμιά άλλη περίπτωση δεν επιτρέπεται να γίνει υπέρβαση των παραπάνω
αριθμών των ποινικών υποθέσεων που προσδιορίζονται
να εκδικασθούν σε συγκεκριμένη συνεδρίαση ποινικού
Δικαστηρίου του Πρωτοδικείου.
Άρθρο 9
(Ανάκριση)
Ι. Τακτικός Ανακριτής−Ανακριτής ανηλίκων. Ορίζεται
με πράξη του Διευθύνοντος το Πρωτοδικείο, ο οποίος
κρίνει κατά περίπτωση, μεταξύ των αρχαιότερων Πρωτοδικών σύμφωνα με τα οριζόμενα στα άρθρα 26, 14
και 15 του Ν. 1766/1988, ως ισχύει. Σε εξαιρετικές περιπτώσεις και εφ’ όσον συντρέχει επείγουσα περίπτωση,
ως Ανακριτής δύναται να ορισθεί και Δικαστής με το
βαθμό του Προέδρου Πρωτοδικών (άρθρο 26 παρ. 5 Ν.
1756/1988 « Κώδικας οργανισμού δικαστηρίων).
II. Ειδικός ανακριτής Ν. 4022/2011 (Εγκλημάτων διαφθοράς κρατικών αξιωματούχων.): Ορίζεται με Πράξη
του Διευθύνοντος το Πρωτοδικείο μεταξύ των υπηρετούντων στο Δικαστήριο, Προέδρων Πρωτοδικών ή αρ−
χαιότερων Πρωτοδικών. Ο εκάστοτε ανακριτής δύναται
να μετέχει στις συνθέσεις των πολιτικών και ποινικών
Δικαστηρίων, με απόφαση του Διευθύνοντος το Πρωτοδικείο, ο οποίος κρίνει με βάση τις υπηρεσιακές ανάγκες
του Πρωτοδικείου.
Άρθρο 10
(Δικαστικοί Μεσολαβητές)
Με Πράξη του Διευθύνοντος το Πρωτοδικείο ορίζεται
ένας (1) Πρόεδρος Πρωτοδικών (και ο αναπληρωτής
του) ως μεσολαβητής (άρθρο 214Β ΚΠολΔ) για χρονικό
διάστημα δύο (2) ετών, με δυνατότητα ανανεώσεως της
θητείας αυτού επί ένα (1) ακόμη έτος.
Άρθρο 12
ΜΕΤΑΒΑΤΙΚΕΣ ΔΙΑΤΑΞΕΙΣ
1. Η ισχύς του Κανονισμού αυτού αρχίζει από την ημέρα της δημοσίευσης του στην Εφημερίδα της Κυβερνή−
σεως. Μέχρι του χρόνου αυτού εξακολουθεί να ισχύει
ο Κανονισμός που ισχύει μέχρι σήμερα.
2. Για ό,τι δεν προβλέπεται από τον παρόντα Κανονισμό Εσωτερικής Υπηρεσίας, ισχύουν οι διατάξεις
του Ν. 1756/1988 «Κώδικας Οργανισμού Δικαστηρίων και
Κατάστασης Δικαστικών Λειτουργών».
3. Με την έναρξη της ισχύος του Κανονισμού αυτού,
καταργούνται όλες οι διατάξεις του προγενέστερου
Κανονισμού Εσωτερικής Υπηρεσίας του Πρωτοδικείου,
πλην των διατάξεων του τετάρτου κεφαλαίου αυτού
που αφορά την Οργάνωση της Γραμματείας κατά τμήματα και αρμοδιότητες.»
Κρίθηκε, αποφασίσθηκε και εκδόθηκε, στην Αθήνα,
στις 11 Φεβρουαρίου 2016.
H Πρόεδρος
ΒΑΣΙΛΙΚΗ−ΘΑΝΟΥ ΧΡΙΣΤΟΦΙΛΟΥ
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ
ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * FAX 210 52 79 054
ΗΛΕΚΤΡΟΝΙΚΗ ΔΙΕΥΘΥΝΣΗ: http://www.et.gr  –  e-mail: webmaster.et@et.gr
1. ΜΕ ΤΟ ΤΑΧΥΔΡΟΜΕΙΟ, ΤΟ ΤΗΛΕΦΩΝΟ κ.λπ.
Ταχυδρομική Διεύθυνση: Καποδιστρίου 34, τ.κ. 10432, Αθήνα.
ΤΗΛΕΦΩΝΙΚΟ ΚΕΝΤΡΟ: 210 5279000 − fax: 210 5279054
Ωράριο λειτουργίας για το κοινό: Δευτέρα ως Παρασκευή: 8:00 − 13:30
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ
Τμήμα Πωλήσεων:
(Ισόγειο, τηλ. 210 5279178 − 180)
Τμήμα Συνδρομητών:  (Ημιόροφος, τηλ. 210 5279136)
Τμήμα Πληροφοριών:  (Ισόγειο, Γραφείο 3 και τηλεφωνικό κέντρο 210 5279000)
Τμήμα A1 Παραλαβής Δημοσιευτέας Ύλης: (Ισόγειο, τηλ. 210 5279167, 210 5279139)
2. ΜΕ ΗΛΕΚΤΡΟΝΙΚΟ ΤΡΟΠΟ
Ιστοσελίδα: www.et.gr
Πληροφορίες σχετικά με την λειτουργία της ιστοσελίδας: helpdesk.et@et.gr
Αποστολή ψηφιακά υπογεγραμμένων εγγράφων προς δημοσίευση στο ΦΕΚ: webmaster.et@et.gr
Πληροφορίες για γενικό πρωτόκολλο και αλληλογραφία: grammateia@et.gr
êõîïôîòòîç ñê øô êíòîïô øùõôéöçúêîô
1. ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΦΕΚ)
Η ηλεκτρονική μορφή των τευχών ΦΕΚ καθώς και διάφορες πληροφορίες που σχετίζονται με τα
δημοσιεύματα σε αυτά, διατίθενται δωρεάν από την ιστοσελίδα www.et.gr. Για τα ΦΕΚ που δεν έχουν
καταχωρισθεί στην ιστοσελίδα του Εθνικού Τυπογραφείου δίνεται η δυνατότητα δωρεάν αποστολής με
ηλεκτρονικό ταχυδρομείο κατόπιν αίτησης που υποβάλλεται με τη συμπλήρωση ειδικής φόρμας στην
ιστοσελίδα του Εθνικού Τυπογραφείου.
Η έντυπη μορφή των τευχών ΦΕΚ διατίθεται για μεμονωμένα φύλλα με το ανάλογο κόστος από το
τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα ΚΕΠ ενώ για
ετήσια κυκλοφορία τευχών ΦΕΚ η διάθεση γίνεται υπό μορφή συνδρομής από το τμήμα Συνδρομητών.
Πληροφορίες σχετικά με την αποστολή/κατάθεση εγγράφων προς δημοσίευση, την διαθεσιμότητα
των τευχών και τους ισχύοντες τιμοκαταλόγους για όλες τις υπηρεσίες θα βρείτε στην ιστοσελίδα.
Επίσης στην ιστοσελίδα μπορείτε να αναζητήσετε πληροφορίες σχετικά με την πορεία δημοσίευσης
των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ).
Περισσότερες πληροφορίες για δημοσιεύματα και λοιπά θέματα, μπορείτε να αναζητήσετε από το
Τμήμα Πληροφοριών καθώς και από το τηλεφωνικό κέντρο του Εθνικού Τυπογραφείου.
2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του
Το Εθνικό Τυπογραφείο μετά από σχετικό αίτημα φορέα του Δημοσίου αναλαμβάνει να σχεδιάσει
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους αλληλογραφίας, κ.ά. Επίσης σχεδιάζει και κατασκευάζει σφραγίδες.
ùõìöê÷îê÷ õôù õçöêûêî øô êíòîïô øùõôéöçúêîô
ΕΘΝΙΚΟ ΤΥΠΟΓΡΑΦΕΙΟ
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ
Το Εθνικό Τυπογραφείο είναι δημόσια υπηρεσία η οποία υπάγεται στο Υπουργείο Εσωτερικών και
Διοικητικής Ανασυγκρότησης, με κύρια αποστολή την έντυπη και ηλεκτρονική έκδοση, εκτύπωση,
διαχείριση και κυκλοφορία των φύλλων της Εφημερίδας της Κυβερνήσεως (ΦΕΚ) και την κάλυψη των
εκτυπωτικών αναγκών του Δημοσίου. (ν. 3469/2006, Α΄ 131).

[Source: 20160200776.pdf | Tokens: 37765]